**Eko projekt**

OČUVANJE TRADICIJE SLAVONIJE I BARANJE – TRADICIONALNA TEHNIKA OSLIKAVANJA ZIDOVA - MOLOVANJE

**Cilj:**

Cilj ovog projekta je da učenici spoznaju vrijednosti svoje raznolike kulturne baštine, razviju ljubav i poštovanje te njegovanje prošlosti i potrebe za očuvanjem svega onoga što predstavlja tradiciju Slavonije i Baranje.

**Zadatak:**

Hrvatska je zemlja živih ostataka pradavnih običaja i vjerovanja, te njihovih transformiranih i ponovno oživljenih oblika. Razni običaji i znanja predstavljaju se na brojnim manifestacijama u zemlji i svijetu, a sve se više i implementiraju u suvremeni život.

Naši učenici u skladu s svojim osobitostima, upoznat će se sa kulturnom baštinom Slavonije i Baranje – ukrašavanje kuća molovanjem.

Učenicima u skladu s interesom na razumljiv će se način približiti kulturna baština Slavonije i Baranje.

U suradnji s Muzejom Slavonije i organiziranim radionicama pod stručnim vodstvom djelatnika muzeja, učenike će se upoznati sa tradicijskom tehnikom oslikavanja zidova, šablonama i valjcima – Molovanje

Usvajati praktične vještine izrade šablona te oslikavanje mustri šablonama i valjcima na raznim predmetima.

Upoznavanje i senzibiliziranje djece i mladih s bogatom kulturno-povijesnom baštinom Slavonije i Baranje, njenim raznolikostima, povijesnim, zemljopisnim i kulturnim specifičnostima, kako bi u budućnosti znali voljeti i čuvati nasljeđe koje im je ostavljeno.

Tijekom aktivnosti i samog procesa rada razvijati vizualnu percepciju, poticati senzomotoriku, taktilnu percepciju, pažnju te potičemo okupacionu aktivnost.

**Vrijeme realizacije i način praćenja provedbe zadataka**: sustavno tijekom školske godine 2023./2024.

**Prezentacija za Projektni dan ( svibanj )**

Prezentacija će se održati za dan Eko škole 5. svibnja. Organizirat će se radionica vještine oslikavanja šablonama i valjcima na raznim predmetima te obilazak izložbe kao prezentacija svih aktivnosti koje smo odrađivali tijekom školske godine.

**Nositelji:**

Svi razredni odjeli te odgojno obrazovne skupine Centra za odgoj i obrazovanje Ivan Štark, Osijek

Maštovitošću naših učitelja i rehabilitatora naši učenici osmišljavat će, dizajnirati i stvarati razne šablone za izvođenje aktivnosti molovanja te će praktičnim radom prenositi mustre na razne predmete.

Projekt ćemo započeti unošenjem starih slika ukrašavanja zidova i materijala za molovanje u prostor Centra.

Uz podršku Centra, lokalne zajednice i partnera eko škole sakupljat ćemo potreban materijal za provođenje ove aktivnosti.

Učitelji i nastavnici implementirat će određene aktivnosti u svoj nastavni rad i u skladu s osobitostima naših učenika prilagoditi aktivnosti.

Glazbena kultura: nastavnik glazbene kulture upoznat će učenike s raznim tradicionalnim pjevanjem: Radne aktivnosti u prošlosti uvijek su bile popraćene pjesmom.

Učitelji tjelesne kulture: tradicionalne dječje igre

Skupine 17-21 godina: izrada šablona za izvođenje aktivnosti moleraja i praktični radovi

Skupine 7-14 godina: sudjelovanje na radionici Moleraja

Likovna kultura: izrada raznih šablona za molovanje

Razredna i predmetna nastava: prezentiranje i razgovor o tradicijskom načinu ukrašavanja kuća i stanova